b'\n_START_ARTICLE_\nAnnikka Hurme\n_START_PARAGRAPH_\nAnnikka Hurme (s. 1964 Helsinki) on Valion toimitusjohtaja vuoden 2014 lokakuusta lukien. H\xc3\xa4n on valmistunut elintarviketieteiden maisteriksi Helsingin yliopistosta.\n_START_SECTION_\nUra\n_START_PARAGRAPH_\nAnnikka Hurme on ty\xc3\xb6skennellyt Valiossa eri teht\xc3\xa4viss\xc3\xa4 vuodesta 1989 l\xc3\xa4htien. Vuonna 2000 h\xc3\xa4nest\xc3\xa4 tuli Valion markkinointijohtaja ja konsernin johtoryhm\xc3\xa4\xc3\xa4n h\xc3\xa4n liittyi vuonna 2004. Vuosien 2007-2014 aikana h\xc3\xa4n on vastannut vuorotellen l\xc3\xa4hes kaikista Valion liike- ja konsernitoiminnoista. Hurmeen edelt\xc3\xa4j\xc3\xa4 toimitusjohtajana oli Pekka Laaksonen.\n_START_SECTION_\nLuottamustoimet\n_START_PARAGRAPH_\nHurme on ollut Huoltovarmuuskeskuksen Elintarvikehuoltosektorin puheenjohtaja vuodesta 2011 l\xc3\xa4htien. H\xc3\xa4n on ollut Altian hallituksen j\xc3\xa4sen vuodesta 2010 l\xc3\xa4htien, vuodesta 2014 l\xc3\xa4htien palkitsemisvaliokunnan j\xc3\xa4sen ja toimii nyky\xc3\xa4\xc3\xa4n sen hallituksen varapuheenjohtajana.\n_START_SECTION_\nTunnustukset\n_START_PARAGRAPH_\nMarkkinointi & Mainonnan ja Talousel\xc3\xa4m\xc3\xa4n asettama raati valitsi toukokuussa 2015 Hurmeen vuoden markkinointijohtajaksi.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHurmeen perheeseen kuuluu aviomies ja kaksi aikuista poikaa.'